93. ΑΠΟΦΑΣΗ ΑΝΑΠΛ. ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 1433/919 της 20 Νοεμ./14 Δεκ.  1987 (ΦΕΚ Β΄ 718) Όροι και προϋποθέσεις εισαγωγής πρώτων υλών, μερών, εξαρτημάτων κ.λπ. με ειδικό φορολογικό καθεστώς. Έχοντας υπόψη: 1.Τις διατάξεις του άρθρ. 12 του Νόμ. 1477/84 (ΦΕΚ 144/Α΄) με τις οποίες οι φορολογικές απαλλαγές που ίσχυαν κατά τη δημοσίευση του Νόμου αυτού εξακολουθούν να εφαρμόζονται με τους αυτούς όρους και προϋποθέσεις. 2.Τις διατάξεις της παρ. 1 του άρθρ. 14 του ίδιου Νόμου καθώς και τις διατάξεις του άρθρ. 35 παρ. 4 του Νόμ. 1563/85 (ΦΕΚ 151/Α΄) και του άρθρ. 10 παρ. 2 του Νόμ. 1567/85 (ΦΕΚ 171/Α΄) με τις οποίες εξουσιοδοτείται ο Υπουργός των Οικονομικών για τον καθορισμό των όρων και διατυπώσεων εφαρμογής των Νόμων αυτών. 3.Την αριθ. Υ. 1362/Α/5.10.87 Απόφαση του Πρωθυπουργού περί ανάθεσης αρμοδιοτήτων στον Αναπληρωτή Υπουργό Οικονομικών (ΦΕΚ 553/Β/5.10.87). 4.Την ανάγκη καθιέρωσης συγκεκριμένων όρων και διατυπώσεων για την παραλαβή και τη διαδικασία ελέγχου προς διαπίστωση της νόμιμης χρησιμοποίησης των πρώτων υλών, μερών, εξαρτημάτων κ.λ.π. που εισάγονται με το ευεργέτημα ενός ευνοϊκού φορολογικού καθεστώτος, λόγω ειδικού προορισμού αυτών, αποφασίζουμε: Άρθρ.1.-Για την παράδοση στις εγχώριες βιομηχανίες ή βιοτεχνίες με το ειδικό φορολογικό καθεστώς των διατάξεων του Νόμ. 1477/84 (τόμ. 28Α, σελ. 358,51) πρώτων υλών, μερών, εξαρτημάτων κ.λ.π., που προορίζονται να χρησιμοποιηθούν στη διαδικασία παραγωγής των προϊόντων τους, πρέπει να τηρούνται οι όροι και διατυπώσεις που καθορίζονται με τα επόμενα άρθρα. (Αντί για τη σελ. 226,577) Σελ. 226,577(α) Τεύχος Ι-83 Σελ. 81 - 502 Επιβολή Τελωνιακών Δασμών 30.Β.β.93 Καθορισμός παραγωγικής δυναμικότητας Άρθρ.10.-Η απόφαση αυτή να δημοσιευθεί στην Εφημερίδα της Κυβερνήσεως. - 505 30.Β.β.93 Επιβολή Τελωνιακών Δασμών Άρθρ.2.-1.Οι δικαιούχες βιομηχανίες ή βιοτεχνίες που επιθυμούν να εισάγουν πρώτες ύλες, μέρη, εξαρτήματα, κ.λπ. με το ειδικό φορολογικό καθεστώς που προβλέπεται από τις παραπάνω διατάξεις, θα πρέπει να υποβάλλουν στην αρμόδια Τελωνειακή Αρχή της Περιφερείας του εργοστασίου τους σχετική αίτηση στην οποία να αναφέρονται: α)Η επωνυμία της βιομηχανίας ή βιοτεχνίας β)Η πόλη και θέση στην οποία βρίσκονται το εργοστάσιο και οι χώροι αποθήκευσης των εισαγομένων ειδών. γ)Οι ποσότητες των ειδών που απαιτούνται για την κάλυψη αναγκών ενός έτους. δ)Τα παραγόμενα προϊόντα και το ποσοστό συμμετοχής σ’ αυτά των πρώτων υλών που ενδιαφέρεται να παραλάβει κατά είδος, αξία και δασμολογική κλάση. 2.Μετά την υποβολή της κατά τα παραπάνω αίτησης ο αρμόδιος Τελώνης συγκαλεί Επιτροπή, η οποία, ύστερα από έλεγχο των στοιχείων ή από επιτόπιο έρευνα στις εγκαταστάσεις της βιομηχανίας ή βιοτεχνίας, καθορίζει την ετήσια παραγωγική δυναμικότητα αυτής, συντάσσοντας σχετικό πρακτικό που υποβάλλει στην αρμόδια Τελωνειακή Αρχή. Η συγκρότηση της Επιτροπής γίνεται από τον αρμόδιο Τελώνη, ανάλογα με τα ειδικότερα χαρακτηριστικά που παρουσιάζει κάθε συγκεκριμένη περίπτωση. Εισαγωγή πρώτων υλών από βιομηχανίες παραγωγής των τελικών προϊόντων Άρθρ.3.-Κατά την εισαγωγή της κατά το προηγούμενο άρθρ. 2 καθορισμένης ποσότητας μερών, εξαρτημάτων και λοιπών υλικών η ενδιαφερόμενη βιομηχανία ή βιοτεχνία θα καταθέτει στην αρμόδια Τελωνειακή Αρχή τα εξής δικαιολογητικά: α)Βεβαίωση του Υπουργείου Βιομηχανίας-Ενέργειας και Τεχνολογίας ότι η παραλήπτρια είναι αναγνωρισμένη βιομηχανία ή βιοτεχνία παραγωγής των κατά περίπτωση προϊόντων, για τις πρώτες ύλες των οποίων προβλέπεται ειδικό φορολογικό καθεστώς. β)Βεβαίωση του ίδιου Υπουργείου ότι οι εισαγόμενες πρώτες ύλες δεν παράγονται εγχώρια σε επάρκεια και καταλληλότητα. Η βεβαίωση αυτή δεν απαιτείται στις περιπτώσεις που και το εισαγόμενο έτοιμο προϊόν έχει την ίδια φορολογική μεταχείριση με τις πρώτες ύλες, ή οι τελευταίες αυτές έχουν υψηλότερη φορολογική μεταχείριση από το εισαγόμενο έτοιμο προϊόν. Σελ. 226,578(α) Τεύχος Ι-83 Σελ. 82 γ)Αξιόχρεη προσωπική εγγύηση τρίτου που θα καλύπτει το ποσό της παρεχόμενης φορολογικής απαλλαγής, για την περίπτωση που θα διαπιστωνόταν από τον έλεγχο ότι τα είδη που παραλήφθηκαν με τον ειδικό προορισμό δεν χρησιμοποιήθηκαν νόμιμα. δ)Υπεύθυνη δήλωση ότι τα παραλαμβανόμενα με το ειδικό φορολογικό καθεστώς του Νόμ. 1477/84 είδη θα χρησιμοποιηθούν αποκλειστικά από την ίδια ως πρώτες ύλες της παραγωγικής της δραστηριότητας και ότι δεν θα διατεθούν αυτά σε άλλο πρόσωπο ή για άλλη χρήση χωρίς την προηγούμενη άδεια της Τελωνειακής Αρχής και την καταβολή της φορολογικής διαφοράς. Επίσης θα δηλώνεται στην Τελωνειακή Αρχή ο τόπος αποθήκευσης των πρώτων υλών, απαγορευόμενης της μεταφοράς τους έξω από το εργοστάσιο χωρίς άδεια της Τελωνειακής Αρχής. Εισαγωγή και διάθεση πρώτων υλών από εμπόρους Άρθρ.4.-1.Στις περιπτώσεις που από τις κείμενες διατάξεις παρέχεται δυνατότητα σε εμπορικές επιχειρήσεις να εισάγουν με το ειδικό φορολογικό καθεστώς πρώτες ύλες, για να τις διαθέσουν σε βιομηχανίες ή βιοτεχνίες παραγωγής των κατά περίπτωση ειδών, θα πρέπει να καταθέτονται στην Τελωνειακή Αρχή τα παρακάτω δικαιολογητικά: α)Κατά το στάδιο του τελωνισμού: -Υπεύθυνη δήλωση ότι οι πρώτες ύλες θα διατεθούν μόνο στις δικαιούχες βιομηχανίες ή βιοτεχνίες για την κάλυψη αναγκών της παραγωγικής τους δυναμικότητας σύμφωνα με τους όρους της παρούσας. -Αξιόχρεη προσωπική εγγύηση τρίτου που θα καλύπτει το ποσό της παρεχόμενης φορολογικής απαλλαγής για την περίπτωση που οι πρώτες ύλες δεν θα διατεθούν νόμιμα. - 503 30.Β.β.93 Επιβολή Τελωνιακών Δασμών β)Κατά το στάδιο της διάθεσης των πρώτων υλών: -Κατάσταση στην οποία να εμφανίζονται αναλυτικά τα στοιχεία των βιομηχανιών ή βιοτεχνιών που παρέλαβαν τις διατεθείσες κατά το προηγούμενο τρίμηνο πρώτες ύλες (έδρα βιομηχανίας, δ/νση εργοστασίου, ποσότητες πρώτων υλών, κατασκευαζόμενα είδη κ.λπ.). -Αντίγραφα των τιμολογίων που εκδόθηκαν κατά την πώληση, σύμφωνα με τον Κ.Φ.Σ., στα οποία υποχρεωτικά θα αναγράφεται ο ειδικός προορισμός των πρώτων υλών. -Αξιόχρεη προσωπική εγγύηση τρίτου που θα προσκομίζεται από την αγοράστρια βιομηχανία ή βιοτεχνία για την κάλυψη των φορολογιών που αναλογούν στην ποσότητα που παρέλαβαν με ειδικό φορολογικό καθεστώς. -Υπεύθυνη δήλωση των βιομηχανιών ή βιοτεχνιών ότι οι πρώτες ύλες θα χρησιμοποιηθούν νόμιμα, σύμφωνα με τους όρους της παρούσας. Στη δήλωση αυτή θα γίνεται ιδιαίτερα μνεία για την ετήσια παραγωγική δυναμικότητα καθώς και για την ποσότητα των πρώτων υλών που απαιτούνται για την κάλυψη των αναγκών τους. 2.Μετά την υποβολή των δικαιολογητικών του εδαφ. β΄ της προηγούμενης παραγράφου, η Τελωνειακή Αρχή της εισαγωγής, εφόσον διαπιστώνει τη νόμιμη διάθεση των πρώτων υλών, θα λύνει τη σχετική εγγύηση και θα διαβιβάζει τα δικαιολογητικά αυτά μετ’ αντιγράφων των παραστατικών εισαγωγής στην αρμόδια για τον έλεγχο της βιομηχανίας ή βιοτεχνίας τελωνειακή αρχή. Παράλληλα, τα σχετικά παραστατικά εισαγωγής θα υποβάλλονται κανονικά στη ΔΙΕΤΑ. 3.Από την ημερομηνία διάθεσης των παραπάνω πρώτων υλών, οι αγοράστριες βιομηχανίες ή βιοτεχνίες αναλαμβάνουν όλες τις υποχρεώσεις που απορρέουν από τις διατάξεις της παρούσας. Υποχρεώσεις βιομηχανιών ή βιοτεχνιών  που παραλαμβάνουν πρώτες ύλες με ειδικό φορολογικό καθεστώς Άρθρ.5.-1.Οι βιομηχανίες ή βιοτεχνίες που παραλαμβάνουν πρώτες ύλες, σύμφωνα με τις διατάξεις των προηγουμένων άρθρων, υποχρεούνται να τηρούν βιβλίο αριθμημένο κατά σελίδα και μονογραμμένο κατά φύλλο από την αρμόδια Τελωνειακή Αρχή, στην τελευταία σελίδα του οποίου θα συντάσσεται πράξη από την ίδια Αρχή, που θα μνημονεύει τον αριθμό των σελίδων και το σκοπό της χρησιμοποίησής του. Στο βιβλίο αυτό θα καταχωρούνται χωρίς ελλείψεις, διακοπές, διαγραφές ή ξέσματα τα εξής: α)Οι εισαγόμενες ποσότητες πρώτων υλών κατά είδος, μετά του αριθμού και της ημερομηνίας του παραστατικού εισαγωγής ή του σχετικού τιμολογίου προκειμένου περί αγοράς αυτών από βιομηχανία παραγωγής ενδιάμεσων προϊόντων ή έμπορο. β)Οι ποσότητες των πρώτων υλών που χρησιμοποιήθηκαν και τα προϊόντα που παράχθηκαν απ’ αυτές κατά είδος, βάρος και λοιπά χαρακτηριστικά γνωρίσματα. γ)Τα ενδιάμεσα ή έτοιμα προϊόντα που διατέθηκαν σε τρίτους, κατά είδος, βάρος και λοιπά χαρακτηριστικά, με τον αριθμό και την ημερομηνία του τιμολογίου πώλησης ή άλλου εγγράφου που εκδόθηκε σύμφωνα με τον Κ.Φ.Σ. καθώς και η σελίδα του επίσημου βιβλίου της επιχείρησης στο οποίο έχουν καταχωρηθεί. δ)Κάθε άλλη λεπτομέρεια που ήθελε καθορίσει η Τελωνειακή Αρχή για τη διευκόλυνση του ελέγχου. 2.Το παραπάνω βιβλίο μπορεί να υποκατασταθεί και από τα επίσημα τηρούμενα βιβλία αποθηκών της βιομηχανίας (πρώτων υλών και ετοίμων ειδών) εφόσον σ’ αυτά και σε ιδιαίτερη μερίδα αναγράφονται κατάλληλα όλα τα στοιχεία της προηγούμενης παραγράφου. 3.Εντός τριμήνου από τη λήξη κάθε διαχειριστικού έτους και με βάση τα στοιχεία των τηρουμένων κατά τα παραπάνω βιβλίων, συντάσσεται και υποβάλλεται στην αρμόδια για την παρακολούθηση και τον έλεγχο Τελωνειακή Αρχή, κατάσταση στην οποία εμφανίζεται η κίνηση του εργοστασίου κατά το έτος που έληξε (στοιχ. α΄, β΄, γ΄ και δ΄) καθώς και την ποσότητα των αβιομηχανοποίητων πρώτων υλών, οι οποίες θα ληφθούν υπόψη για το επόμενο διαχειριστικό έτος. Η ίδια κατάσταση συντάσσεται και υποβάλλεται στο ενδιάμεσο του έτους διάστημα αν η βιομηχανία ή βιοτεχνία παύσει να λειτουργεί και μάλιστα εντός μηνός από την παύση των εργασιών. Σε περίπτωση μη υποβολής της παραπάνω κατάστασης η Τελωνειακή Αρχή δύναται να αρνηθεί την περαιτέρω παράδοση πρώτων υλών. Τελωνειακές Αρχές αρμόδιες για την παράδοση και τον έλεγχο Άρθρ.6.-1.Η εισαγωγή πρώτων υλών με ειδικό φορολογικό καθεστώς επιτρέπεται από οποιοδήποτε Τελωνείο Εισαγωγής, εφόσον αυτό είναι αρμόδιο για τον τελωνισμό τους, σύμφωνα με τις κείμενες διατάξεις. 2.Η παρακολούθηση και ο έλεγχος για τη διαπίστωση της νόμιμης χρησιμοποίησης των εισαγομένων, σύμφωνα με τα παραπάνω, πρώτων υλών και γενικά η εφαρμογή της παρούσας, πραγματοποιείται από την Τελωνειακή Αρχή στην Περιφέρεια της οποίας είναι εγκατεστημένη η ενδιαφερόμενη βιομηχανία ή βιοτεχνία. Για τις εγκατεστημένες βιομηχανίες στην Περιφέρεια Αττικής αρμόδιο είναι το Ζ΄ Τελωνείο Πειραιά κατά τα ειδικότερα οριζόμενα στην αριθ. Π. 6347/14.6.67 απόφασή μας. Για την Περιφέρεια της Θεσσαλονίκης αρμόδιο είναι το Α΄ Τελωνείο. (Μετά τη σελ. 226,578(α) Σελ. 226,579 Τεύχος Ι-83 Σελ. 83 - 504 Επιβολή Τελωνιακών Δασμών 30.Β.β.93 Προθεσμία για τη νόμιμη διάθεση ή χρησιμοποίηση Άρθρ.7.-Η προθεσμία για τη νόμιμη διάθεση ή χρησιμοποίηση των πρώτων υλών που παραλαμβάνονται από τα δικαιούχα πρόσωπα, σύμφωνα με τους όρους και διατυπώσεις της παρούσας, ορίζεται ετήσια και μπορεί να παραταθεί από την Τελωνειακή Αρχή, ύστερα από αίτηση του δικαιούχου, για έξι μήνες ακόμη εφόσον συντρέχουν λόγοι που κατά την κρίση της Τελωνειακής Αρχής δικαιολογούν τούτο. Αναγνώριση υπολειμμάτων πρώτων υλών Άρθρ.8.-Η αναγνώριση ή όχι υπολειμμάτων που τυχόν προκύπτουν από τη μεταποίηση ή επεξεργασία των παραλαμβανομένων με το ειδικό φορολογικό καθεστώς πρώτων υλών, εκτιμάται από την Επιτροπή του άρθρ. 2 παρ. 2 της παρούσας, κατά το στάδιο του καθορισμού της παραγωγικής δυναμικότητας κάθε βιομηχανίας ή βιοτεχνίας και συναρτάται από τη φύση των πρώτων υλών και το είδος της μεταποίησης ή επεξεργασίας που υποβάλλονται. Η φορολογική μεταχείριση των υπολειμμάτων, εφόσον αυτά βρίσκονται στα πλαίσια του καθορισθέντος από την Επιτροπή ποσοστού και έχουν εμπορική αξία, θα γίνεται με βάση την αξία και τη μορφή που εμφανίζονται κατά το χρόνο του τελωνισμού. Έλεγχος για τη διαπίστωση της νόμιμης χρησιμοποίησης Άρθρ.9.-1.Οι πρώτες ύλες που έχουν παραληφθεί με τους όρους και διατυπώσεις της παρούσας, θεωρούνται ότι χρησιμοποιήθηκαν νόμιμα, εφόσον στο σύνολό τους, έλαβαν τον ειδικό προορισμό για τον οποίο παραλήφθηκαν. 2.Για τη διαπίστωση της νόμιμης χρησιμοποίησης των παραπάνω πρώτων υλών, η Τελωνειακή Αρχή μετά την υποβολή της κατά το άρθρ. 5 παρ. 3 κατάστασης ή σε περίπτωση μη υποβολής με δική της πρωτοβουλία προέρχεται στον έλεγχο και στην επαλήθευση των στοιχείων της κατάστασης σε σύγκριση προς τις εγγραφές των βιβλίων που τηρεί η υπόχρεη βιομηχανία ή βιοτεχνία. Ο έλεγχος γίνεται από την αρμόδια Τελωνειακή Αρχή με τη σύμπραξη υπαλλήλου της αρμόδιας Οικονομικής Εφορίας και υπαλλήλου του οικείου Χημικού Παρ/τος ή και άλλου Τεχνικού υπαλλήλου, εφόσον απαιτούνται ιδιαίτερες τεχνικές γνώσεις και η συμμετοχή τους κρίνεται από το Τελωνείο απαραίτητη για την αποτελεσματικότερη διενέργεια του ελέγχου. Σελ. 226,580 Τεύχος Ι-83 Σελ. 84 3.Όμοιο έλεγχο μπορεί να ενεργεί η αρμόδια Τελωνειακή Αρχή σε κάθε περίπτωση, η δε βιομηχανία ή βιοτεχνία υποχρεούται να επιδεικνύει τα σχετικά βιβλία και στοιχεία που προβλέπονται από την παρούσα καθώς και τις ποσότητες των πρώτων υλών που βρίσκονται στην κατοχή της και δεν έχουν υποστεί οποιαδήποτε επεξεργασία. 4.Σε περίπτωση μη προσκόμισης των απαιτουμένων για τη διενέργεια του ελέγχου στοιχείων, θεωρείται ότι ολόκληρη η ποσότητα των πρώτων υλών διατέθηκε σε άλλες χρήσεις χωρίς προηγούμενη άδεια της Τελωνειακής Αρχής και εφαρμόζονται τα οριζόμενα στις παρ. 6 και 7 του παρόντος άρθρου. 5.Εφόσον από τον έλεγχο διαπιστωθεί, ότι οι ποσότητες των πρώτων υλών, που παραλήφθηκαν σύμφωνα με την παρούσα, χρησιμοποιήθηκαν στο σύνολό τους ή μέρος αυτών για το σκοπό που εισάχθηκαν, συντάσσεται σχετική έκθεση, αντίγραφο της οποίας αποστέλλεται στην Τελωνειακή Αρχή εισαγωγής, για τη λύση ανάλογου μέρους της εγγύησης που έχει κατατεθεί και την τακτοποίηση των σχετικών παραστατικών εγγράφων εισαγωγής. 6.Εάν από τον έλεγχο διαπιστωθεί, ότι οι παραπάνω πρώτες ύλες δεν χρησιμοποιήθηκαν για το σκοπό που παραλήφθηκαν ή δεν βρίσκονται στην κατοχή της υπόχρεης βιομηχανίας ή βιοτεχνίας, συντάσσεται ανάλογα σχετική έκθεση και αντίγραφό της αποστέλλεται στην Τελωνειακή Αρχή της εισαγωγής η οποία αφού προσδιορίσει το ποσό των φόρων μετά των προσαυξήσεων εκπρόθεσμης καταβολής που αναλογούν για την ποσότητα των πρώτων υλών που δεν χρησιμοποιήθηκαν νόμιμα, καλεί τον υπόχρεο για την καταβολή αυτών. Σε περίπτωση που η ελεγχόμενη βιομηχανία προμηθεύτηκε τις πρώτες ύλες από έμπορο ή από άλλη βιομηχανία υπό μορφή ενδιάμεσων προϊόντων, η κατά τα παραπάνω είσπραξη των φόρων, που αναλογούν στις ποσότητες που δε χρησιμοποιήθηκαν νόμιμα, επιδιώκεται με την έκδοση βάσει της Έκθεσης, καταλογιστικής πράξης από την αρμόδια Τελωνειακή Αρχή. 7.Ανεξάρτητα από την καταβολή των φόρων, σύμφωνα με την προηγούμενη παράγραφο, επιφυλάσσεται και η εφαρμογή των διατάξεων του Τελωνειακού Κώδικα περί λαθρεμπορίας, εφόσον συντρέχει προς τούτο περίπτωση. 